## Naredba o ribolovu tuna (Thunnus thynnus)

### NN 36/2003 (11.3.2003.), Naredba o ribolovu tuna (Thunnus thynnus)

# MINISTARSTVO POLJOPRIVREDE I ŠUMARSTVA

498

Na
temelju članka 17. stavka 2., članka 18. stavka 2., članka 49. stavka 1. točke
1., 2., 3. i 5. i članka 58. stavka 3. Zakona o morskom ribarstvu (»Narodne
novine«, br. 46/97 – pročišćeni tekst) ministar poljoprivrede i šumarstva
donosi

## NAREDBU

### O RIBOLOVU TUNA (*Thunnus thynnus*)

Članak
1.

Radi
racionalnog gospodarenja i zaštite tuna (*Thunnus thynnus*) (u daljnjem
tekstu: tuna) ovom Naredbom propisuje se:

–
dopuštena količina ulova tuna u gospodarskom ribolovu na moru za 2003. godinu
(u daljnjem tekstu: izlovna kvota tuna);

– vrste
ribolovnih alata kojima je dopušten ribolov tuna i način uporabe pojedinih
ribolovnih alata;

–
podjela i način podjele izlovne kvote tuna po ribolovnim alatima;

–
oblik, sadržaj i način dostavljanja obrazaca s podacima o ulovu tuna koje su
obvezne dostavljati fizičke i pravne osobe ovlaštenici povlastice za
gospodarski ribolov na moru koji obav­ljaju ribolov tuna.

Članak 2.

(1)
Izlovna kvota tuna za 2003. godinu iznosi 1.155 (tisuću sto pedeset i pet)
tona.

(2)
Izlovna kvota tuna može tijekom tekuće kalendarske 2003. godine biti korigirana
u skladu s Preporukama Među­na­rodnog povjerenstva za očuvanje atlantskih tuna
(ICCAT).

Članak
3.

(1) Ribolov
tuna smije se obavljati samo uz uporabu sljedećih ribolovnih alata:

–
plivarice tunolovke;

– odmeta, panule i/ili plutajućeg parangala (u
daljnjem tekstu: udičarski alati).

(2) Izlovna kvota tuna za plivarice tunolovke iznosi
1.115 (tisuću sto i petnaest) tona.

(3) Izlovna kvota tuna za udičarske alate iznosi 40
(četrdeset) tona.

Članak 4.

Nakon što Ministarstvo poljoprivrede i šumarstva (u
dalj­njem tekstu: Ministarstvo), temeljem dostavljenih podataka o ulovu tuna,
utvrdi da je izlovljena dopuštena izlovna kvota tuna za plivarice tunolovke
i/ili udičarske alate, donijet će rješenje o zabrani upotrebe pojedinih vrsta
ribolovnih alata i putem sredstava javnog priopćavanja objavit će se zabrana
daljnjeg ribolova tuna za 2003. godinu uz uporabu određenih ribolovnih alata.

Članak 5.

Fizičke i pravne osobe, ovlaštenici povlastice za
gospodarski ribolov na moru, koji obavljaju ribolov tuna uz uporabu plivarice
tunolovke i/ili udičarskih alata obvezne su dostavljati podatke o ulovu tuna.

Članak 6.

(1) Podaci o ulovu tuna dostavljaju se Ministarstvu
na obrascima koji su tiskani uz ovaj Pravilnik i čine njegov sastavni dio
(prilog 1. i prilog 2.) i to:

1. u roku od 24 sata od izvršenog ulova, koji nije
namijenjen kaveznom uzgoju, mrežom tunolovkom i/ili udičarskim alatima
dostavljaju se konačni podaci o masi ulovljenih tuna (prilog 2. – Obrazac
konačne prijave ulova tuna);

2. u roku od 24 sata od izvršenog ulova tuna, koji je
namijenjen kaveznom uzgoju, dostavljaju se podaci o procijenjenoj masi tuna
ulovljenih mrežom tunolovkom (prilog 1. – Obrazac prethodne prijave procjene
dnevnog ulova tuna namijenjenih uzgoju);

3. u roku od 30 dana od dana izvršenog ulova koji je
namijenjen kaveznom uzgoju dostavljaju se konačni podaci o masi ulovljenih tuna
kao u točki 1. ovog stavka na Obrascu konačne prijave ulova tuna.

(2) Masa ulovljenih tuna namijenjenih uzgoju
predstavlja masu živih tuna predatih kupcu (koja je preuzeta i za koju je
ispostavljen račun) uvećana za registriranu smrtnost tijekom boravka ribe u
transportnom i/ili stacionarnom kavezu.

(3) Ukoliko se ulov tuna, koji je namijenjen kaveznom
uzgoju, obavlja u međunarodnim vodama izvan Jadranskoga mora i ako taj ulov
ulazi u izlovnu kvotu Republike Hrvatske, tada se konačni podaci o masi
ulovljenih tuna moraju dostaviti najkasnije u roku od 60 dana od dana izvršenog
ulova na Obrascu konačne prijave ulova tuna.

Članak 7.

(1) Podatke o ulovu tuna obavezni su dostavljati i
ovlaštenici povlastica za obavljanje gospodarskog ribolova na moru, koji
ribolov obavljaju ribolovnim alatima koji nisu namijenjeni lovu tuna kada
slučajno, kao prilov, ulove tunu.

(2) Osobe iz stavka 1. ovoga članka podatke o ulovu
tuna dostavljaju na način naveden u članku 6. ove Naredbe.

Članak
8.

(1) Zabranjuje
se izlov, iskrcaj ili pretovar jedinki tune čija je masa manja od 6,4
kilograma.

(2)
Iznimno od odredbe stavka 1. ovoga članka dozvoljava se izlov, iskrcaj ili
pretovar tune brodovima koji su slučajno ulovili primjerke tune mase manje od
6,4 kilograma, uz uvjet da je ukupan broj ovih slučajno ulovljenih jedinki
manji od 10 % ukupnog broja jedinki tune koju su ulovili ti brodovi ili
njihovog postotnog ekvivalenta u masi.

(3)
Zabranjeno je držati na palubi i iskrcavati, te stavljati na tržište jedinke
tune čija je masa manja od 4,8 kilograma.

Članak
9.

Danom
stupanja na snagu ove Naredbe prestaje važiti Nared­ba o ribolovu tuna – *Thunnus
thynnus* (»Narodne novine«, br. 63/02 ).

Članak
10.

Ova
Naredba stupa na snagu osmoga dana od dana objave u »Narodnim novinama«.

Klasa:
011-02/03-01/13

Urbroj:
525-01-03-1

Zagreb,
26. veljače 2003.

Ministar
**mr. sc.** **Božidar
Pankretić**, v. r.

Prilog 1.

**OBRAZAC
PRETHODNE PRIJAVE PROCJENE DNEVNOG ULOVA TUNA (*Thunnus thynnus*)
NAMIJENJENIH UZGOJU**

PRELIMINARY
REPORT ON THE ESTIMATED DAILY TUNA (*Thunnus thynnus*) CATCH

Ime i/ili registarska oznaka
plovila: \_\_\_\_\_\_\_\_\_\_\_\_\_\_\_\_\_\_\_\_\_\_

Name and/or
registration No. of the vessel:

Tvrtka ili ime vlasnika plovila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Company or
owner of the vessel:

Ime i prezime zapovjednika plovila: \_\_\_\_\_\_\_\_\_\_\_\_\_\_\_\_\_\_\_\_\_\_

Name and
surname of the captain:

Ulov tuna ostvaren dana \_\_\_\_\_\_\_\_\_\_ u
\_\_\_\_\_\_\_\_\_\_\_ sati.

Tuna caught
on (date)               at                  hrs.

Procijenjena količina ulova: \_\_\_\_\_\_\_\_\_\_\_\_\_\_\_\_\_\_\_\_\_
kg.

Estimated
catch quantity:                                      kg.

Procijenjeni broj ulovljenih riba: \_\_\_\_\_\_\_\_\_\_\_\_\_\_\_\_\_\_\_\_
kom.

Estimated
No. of specimen caught:                            pcs.

Pozicija ulova: Æ--- o -–- ¢--- ² N; l ---o--- ¢ --- ²E

Geographical position of the catch:

Odredište ulova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Destination
of the catch:

Ime i prezime osobe koja dostavlja
podatke: \_\_\_\_\_\_\_\_\_\_\_\_\_\_\_

Person authorized to deliver data:

                                                               \_\_\_\_\_\_\_\_\_\_\_\_\_\_\_\_\_

                                                                 (Vlastoručni
potpis)

                                                                         Signature

Prilog 2.

**OBRAZAC
KONAČNE PRIJAVE ULOVA TUNA (*Thunnus thynnus*)**

THE
FINAL REPORT ON THE TUNA (*Thunnus thynnus*) CATCH

**a)   Podaci
o plovilu kojim je ostvaren ulov:**

**Data on fishing vessel:**

Ime i/ili registarska oznaka
plovila: \_\_\_\_\_\_\_\_\_\_\_\_\_\_\_\_\_\_\_\_\_\_

Name and/or
registration No. of the vessel:

Tvrtka ili ime vlasnika plovila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Company or
owner of the vessel:

Ime, prezime i JMBG zapovjednika
plovila: \_\_\_\_\_\_\_\_\_\_\_\_\_\_\_

Name,
surname, ID number of the captain:

**b)   Podaci o ostvarenom ulovu:**

**Data on the catch:**

Ribolovni alat kojim je ostvaren
ulov (zaokružiti jedan alat):

Fishing gear
used (circle one):

                                                  a) plivarica tunolovka

                                                      purse seine

                                                  b) plutajući parangal

                                                      floating
longline

                                                  c) odmet

                                                      trawling
lure

                                                  d) panula

                                                      hook and
line

Ulov tuna ostvaren dana \_\_\_\_\_\_\_\_\_ u \_\_\_\_\_\_\_\_\_\_  sati.

Tuna caught
on (date)               at                  hrs.

Točna količina ulova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kg.

Exact quantity:                                       kg.

Točan broj ulovljenih riba: \_\_\_\_\_\_\_\_\_\_\_\_\_\_\_\_\_\_\_
kom.

Exact No. of
specimen caught:
 pcs.

Pozicija ulova:  Æ--- o -–- ¢--- ² N; l ---o--- ¢ --- ² E

Geographical position Æ--- o -–- ¢--- ² N; l ---o--- ¢ --- ² E

of the
catch:  Æ--- o -–- ¢--- ² N; l ---o--- ¢ --- ² E

                     Æ--- o -–- ¢--- ² N; l ---o--- ¢ --- ² E

Odredište ulova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Destination
of the catches:

Ime i prezime osobe koja dostavlja
podatke: \_\_\_\_\_\_\_\_\_\_\_\_\_\_\_

Person authorized to deliver data:

if !supportEmptyParas endif

                                                                \_\_\_\_\_\_\_\_\_\_\_\_\_\_\_\_\_

                                                                   (Vlastoručni
potpis)

Signature

if !supportEmptyParas endif

Naredba, NN 36/2003-498